
                 PATVIRTINTA 
Lietuvos kurčiųjų ir neprigirdinčiųjų ugdymo centro direktoriaus 2026 m. kovo … d. įsakymu Nr. …. 
 
LIETUVOS UGDYMO ĮSTAIGŲ, UGDANČIŲ KURČIUS IR NEPRIGIRDINČIUS MOKINIUS MENINIO SKAITYMO LIETUVIŲ GESTŲ KALBA KONKURSAS 
„MANO RANKOSE LIETUVIŠKAS ŽODIS“ 
NUOSTATAI  
 
I. BENDROSIOS NUOSTATOS
 
1. Meninio skaitymo lietuvių gestų kalba konkurso „Mano rankose lietuviškas žodis“ (toliau – Konkursas), nuostatai reglamentuoja Konkurso tikslą, uždavinius, dalyvius, Konkurso organizavimo, vertinimo bei apdovanojimo tvarką.
2. Konkursą organizuoja Lietuvos kurčiųjų ir neprigirdinčiųjų ugdymo centras.
3. Konkurso nuostatai skelbiami Lietuvos kurčiųjų ir neprigirdinčiųjų ugdymo centro tinklalapyje http://www.deafcenter.lt/ ir Facebook puslapyje.
4. Konkurso III etapo nugalėtojai bus skelbiami tinklalapyje http://www.deafcenter.lt/ ir Facebook puslapyje.

II. KONKURSO TIKSLAS IR UŽDAVINIAI

5. Konkurso tikslas – stiprinti ir gerinti kurčių ir neprigirdinčių mokinių raštingumą, ugdyti kūrybingą, mąstančią ir iškalbingą individualybę.
6. Konkurso uždaviniai:
6.1. skatinti mokinius domėtis literatūra;
6.2. plėsti lietuvių kalbos ir lietuvių gestų kalbos žodyną;
6.3. ugdyti kalbinį mąstymą;
6.4. ugdyti mokinių kūrybinius gebėjimus ir jų raišką, perteikiant rašytinį tekstą lietuvių gestų kalba.
 
III. KONKURSO DALYVIAI
 
7. Lietuvos ugdymo įstaigų, ugdančių 1-12 klasių kurčius ir neprigirdinčius mokinius (toliau – skaitovas (-ai)). 
 
IV. KONKURSO ORGANIZAVIMO TVARKA
 
8. Konkursui pateikiamas vienas nufilmuotas įrašas, kuriame lietuvių gestų kalba pateiktas pasirinktas literatūrinis kūrinys (prozos: apysaka, novelė, apsakymas, pasakėčia, pasaka, padavimas, sakmė, mitas, miniatiūra arba poezijos: eilėraštis, poema, baladė). Kūrinio pasirinkimas – laisvas.
9. Vienas skaitovas gali pateikti tik vieną filmuotą įrašą. Pateikiant darbą, užpildoma atskira dalyvio kortelė (1 priedas).
10. Konkursas organizuojamas trimis etapais.
10.1. [bookmark: _heading=h.v3vc07enqwqn]Pirmasis etapas: Skaitovas pasirenka vieną literatūros kūrinį, išmoksta jį raiškiai perteikti lietuvių gestų kalba, nufilmuoja vaizdo įrašą ir pateikia organizatoriui iki 2026 m. gegužės 10 d. el. paštu vaida.ivanauskiene@lknuc.lt .
10.2. Antrasis etapas: Komisija atrenka 10 geriausių skaitovų (po 5 iš kiekvienos amžiaus grupės). Šio etapo nugalėtojai bus informuojami asmeniškai el. paštu ir kviečiami dalyvauti finaliniame renginyje 2026 m. gegužės 20 d.
10.3. Trečiasis etapas: 2026 m. gegužės 20 d. vyksta finalinis pasirodymas Lietuvos kurčiųjų ir neprigirdinčiųjų ugdymo centro Aktų salėje, kuriame atrinkti skaitovai varžosi dėl I–III vietų kiekvienoje amžiaus grupėje.
 
V. KONKURSO VERTINIMAS
 
11. Konkurso dalyviai bus suskirstyti į dvi amžiaus grupes:
11.1. I grupė – Parengiamosios–4 klasių mokiniai;
11.2. II grupė – 5–12 klasių mokiniai.
12. Visus Konkurso etapus vertina organizatoriaus sudaryta komisija.
13. Konkurso II etape atrinkti 10 geriausių skaitovų ir juos paruošę pedagogai apdovanojami diplomais ir atminimo dovanėlėmis.
14. Konkurso III etape kiekvienoje amžiaus grupėje skiriamos I–III vietos. I–III vietų laimėtojai apdovanojami Lietuvos kurčiųjų ir neprigirdinčiųjų ugdymo centro diplomais ir prizais.
15. Laimėtojų pasirodymai gali būti filmuojami ir skelbiami tinklalapyje http://www.deafcenter.lt/ ir Facebook puslapyje po konkurso.
16. Konkurso III etapo nugalėtojai suteikia organizatoriui teisę viešai skelbti pateiktus kūrinius (neviešinant autorių asmens duomenų). Kilus klausimams, galima rašyti el. paštu vaida.ivanauskiene@lknuc.lt.
 
VI. REIKALAVIMAI VAIZDO ĮRAŠUI
 
17. [bookmark: _heading=h.c3mvcp1qwbz]Vaizdo įrašo trukmė priklauso nuo to, kokio amžiaus yra Skaitovas:
17.1. 		I grupei – 1–2 min.;
17.2. 	II grupei – 2–3 min.
18. Pateikiamame vaizdo įraše turi būti vienspalvis fonas, tinkamas apšvietimas, be vizualinio triukšmo.
19. Vaizdo įrašas turi būti nekarpytas ir nemontuotas.
20. Vaizdo įraše negali būti naudojami subtitrai, muzika ar papildomi vaizdo efektai.
21. Pateikdamas vaizdo įrašą, dalyvis (jo tėvai ar globėjai) sutinka su vaizdo medžiagos naudojimu konkurso organizavimo ir viešinimo tikslais.

VII. KONKURSO REIKALAVIMAI IR VERTINIMO KRITERIJAI

22. Skaitovo pasirinkto kūrinio tinkamumas jo amžiui ir gebėjimams.
23. Skaitovo gebėjimas aiškiai ir įtaigiai perteikti kūrinio mintį (idėją) lietuvių gestų kalba.
24. Skaitovo gestų plastiškas ir aiškus perteikimas bei nerankinių elementų (veido mimikos, žvilgsnio, kūno judesių) derėjimas, atskleidžiant kūrinio nuotaiką ir emocinį turinį.
25. Skaitovo lietuvių gestų kalbos gramatikos taisyklingas vartojimas.
26. Skaitovo scenos laikysena ir sceninis įvaizdis (apranga, stovėsena, vizualinis tvarkingumas).
27. Skaitovo meninis įtaigumas ir bendras pasirodymo įspūdis.
 
VIII. BAIGIAMOSIOS NUOSTATOS
 
22. Organizatorius pasilieka teisę keisti ir papildyti konkurso nuostatus, apie tai iš anksto informuodamas dalyvius.
23. Visa reikiama informacija teikiama el. paštu vaida.ivanauskiene@lknuc.lt.





 1 priedas  
 
LIETUVOS ŠVIETIMO ĮSTAIGŲ, UGDANČIŲ KURČIUS IR NEPRIGIRDINČIUS MOKINIUS, MENINIO SKAITYMO GESTŲ KALBA KONKURSO 
„MANO RANKOSE LIETUVIŠKAS ŽODIS“ 
 
 
DALYVIO KORTELĖ 
(atsiunčiama Word dokumentu, kartu su vaizdo įrašu) 

	Įstaigos pavadinimas

	

	Skaitovo vardas, pavardė

	

	Skaitovo klasė
	

	Skaitomo teksto (ištraukos) autorius ir kūrinio pavadinimas
(Teksto ištrauka pateikiama atskiru dokumentu.)
	

	Pedagogo, padėjusio pasirengti konkursui, vardas, pavardė
	

	Pedagogo el. paštas, telefono numeris 

	



  

SUTIKIMAS

Pateikdamas (-a) šią dalyvio kortelę ir vaizdo įrašą, dalyvis (nepilnamečio atveju – jo tėvai ar globėjai) patvirtina, kad yra susipažinęs (-usi) su Konkurso nuostatais ir sutinka su dalyvavimo bei viešinimo sąlygomis. 

